ระเบียบกระทรวงพาณิชย์ระเบียบกระทรวงพาณิชย์ว่าด้วยการจ่ายเงินสินบนรางวัลและค่าใช้จ่ายในการดำเนินงานตามพระราชบัญญัติมาตราชั่งตวงวัดพ.ศ. ๒๕๔๒(ฉบับที่ ๒) พ.ศ. ๒๕๕๙[๑] ตามที่กระทรวงพาณิชย์ได้ออกระเบียบกระทรวงพาณิชย์ว่าด้วยการจ่ายเงินสินบนรางวัลและค่าใช้จ่ายในการดำเนินงาน ตามพระราชบัญญัติมาตราชั่งตวงวัดพ.ศ. ๒๕๔๒ พ.ศ. ๒๕๔๗ ไปแล้ว นั้นเพื่อให้การปฏิบัติราชการตามพระราชบัญญัติมาตราชั่งตวงวัดพ.ศ. ๒๕๔๒เป็นไปด้วยความถูกต้องสอดคล้องกับการบริหารตามโครงสร้างการแบ่งงานภายในสำนักงานพาณิชย์จังหวัดใหม่(One Roof) และการปรับระบบตำแหน่งตามพระราชบัญญัติระเบียบข้าราชการพลเรือนพ.ศ. ๒๕๕๑และเพื่ออนุวัติให้เป็นไปตามข้อบังคับกระทรวงการคลังว่าด้วยการหักเงินค่าปรับก่อนนำส่งคลัง (ฉบับที่ ๒) พ.ศ. ๒๕๔๗ ระเบียบกระทรวงการคลังเรื่อง การกำหนดประเภทและอัตราการหักเงินค่าปรับก่อนนำส่งคลัง ลงวันที่ ๑๑กุมภาพันธ์ พ.ศ. ๒๕๔๗ รัฐมนตรีว่าการกระทรวงพาณิชย์จึงออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบกระทรวงพาณิชย์ว่าด้วยการจ่ายเงินสินบนรางวัลและค่าใช้จ่ายในการดำเนินงานตามพระราชบัญญัติมาตราชั่งตวงวัดพ.ศ. ๒๕๔๒ (ฉบับที่ ๒) พ.ศ. ๒๕๕๙ข้อ๒ ระเบียบนี้ให้ใช้บังคับตั้งแต่วันที่๒ ตุลาคม พ.ศ. ๒๕๕๙ เป็นต้นไปข้อ ๓ให้ยกเลิกความข้อ ๔ ค่าปรับ แห่งระเบียบกระทรวงพาณิชย์ว่าด้วยการจ่ายเงินสินบนรางวัลและค่าใช้จ่ายในการดำเนินงานตามพระราชบัญญัติมาตราชั่งตวงวัดพ.ศ. ๒๕๔๒ พ.ศ. ๒๕๔๗ ลงวันที่ ๒๗ กรกฎาคม พ.ศ. ๒๕๔๗ และให้ใช้ความต่อไปนี้แทนข้อ ๔ ในระเบียบนี้ค่าปรับ หมายความว่าเงินที่กรมการค้าภายในหรือสำนักงานปลัดกระทรวงพาณิชย์ได้รับจากการเปรียบเทียบคดีหรือเงินค่าปรับที่ได้รับตามคำพิพากษาของศาล ตามพระราชบัญญัติมาตราชั่งตวงวัด พ.ศ.๒๕๔๒ข้อ๔ ให้ยกเลิกความในข้อ ๑๘แห่งระเบียบกระทรวงพาณิชย์ว่าด้วยการจ่ายเงินสินบนรางวัลและค่าใช้จ่ายในการดำเนินงานตามพระราชบัญญัติมาตราชั่งตวงวัดพ.ศ. ๒๕๔๒ พ.ศ. ๒๕๔๗ ลงวันที่ ๒๗ กรกฎาคม พ.ศ. ๒๕๔๗ และให้ใช้ความต่อไปนี้แทนข้อ ๑๘ การจ่ายเงินสินบนให้จ่ายแก่ผู้นำจับในคดีที่การจับกุมเป็นผลสำเร็จเนื่องจากการแจ้งความนั้นโดยผู้นำจับต้องมิใช่ผู้จับหรือผู้มีหน้าที่ดำเนินการตามกฎหมายในเรื่องนั้นและผู้นำจับต้องแจ้งต่อผู้รับแจ้งความคนใดคนหนึ่ง ดังต่อไปนี้(๑)อธิบดี พนักงานเจ้าหน้าที่ หรือนายตรวจชั่งตวงวัดซึ่งดำรงตำแหน่งระดับชำนาญการพิเศษขึ้นไปสังกัดกรมการค้าภายใน(๒)หัวหน้าศูนย์ชั่งตวงวัด หัวหน้าสำนักงานสาขาชั่งตวงวัด พาณิชย์จังหวัดสำนักงานปลัดกระทรวงพาณิชย์ พนักงานเจ้าหน้าที่หรือนายตรวจชั่งตวงวัดซึ่งดำรงตำแหน่งตั้งแต่ระดับชำนาญการขึ้นไป ซึ่งปฏิบัติหน้าที่ในศูนย์ชั่งตวงวัดหรือสำนักงานสาขาชั่งตวงวัด กรมการค้าภายในกรณีผู้นำจับมิอาจแจ้งความต่อผู้รับแจ้งความตามวรรคหนึ่งได้ทันเนื่องจากผู้จับต้องจับกุมผู้กระทำผิดโดยด่วนซึ่งถ้ารั้งรอไว้ผู้กระทำผิดอาจหลบหนีไปได้ ให้ผู้นำจับแจ้งต่อผู้จับแล้วให้ผู้จับรายงานผลการจับกุมและส่งรายละเอียดหลักฐานการรับแจ้งความนำจับให้ผู้รับแจ้งความตามวรรคหนึ่งทราบโดยด่วนข้อ๕ ให้ยกเลิกความในข้อ ๒๕แห่งระเบียบกระทรวงพาณิชย์ว่าด้วยการจ่ายเงินสินบนรางวัลและค่าใช้จ่ายในการดำเนินงานตามพระราชบัญญัติมาตราชั่งตวงวัดพ.ศ. ๒๕๔๒ พ.ศ. ๒๕๔๗ และให้ใช้ความต่อไปนี้แทนข้อ ๒๕ ให้ผู้นำจับหรือผู้จับยื่นคำขอรับเงินสินบนหรือเงินรางวัลต่อบุคคลดังต่อไปนี้ภายในหนึ่งปีนับแต่วันที่คดีถึงที่สุด(๑)อธิบดี หรือเจ้าหน้าที่ซึ่งดำรงตำแหน่งระดับชำนาญการพิเศษขึ้นไปสังกัดกรมการค้าภายใน กระทรวงพาณิชย์ ในกรณีผู้นำจับ หรือผู้จับมีภูมิลำเนาในเขตกรุงเทพมหานคร(๒)หัวหน้าศูนย์ชั่งตวงวัด หรือหัวหน้าสำนักงานสาขาชั่งตวงวัด กรมการค้าภายใน หรือพาณิชย์จังหวัดสำนักงานปลัดกระทรวงพาณิชย์ กระทรวงพาณิชย์ในกรณีผู้นำจับหรือผู้จับมีภูมิลำเนาในเขตจังหวัดอื่นประกาศ ณ วันที่ ๑๔กันยายน พ.ศ. ๒๕๕๙อภิรดี ตันตราภรณ์รัฐมนตรีว่าการกระทรวงพาณิชย์ปริยานุช/จัดทำ๓ ตุลาคม ๒๕๕๙วริญา/ตรวจ๑๓ ตุลาคม ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๑๘ ง/หน้า ๑/๒๘ กันยายน ๒๕๕๙